Viborger Samler, 1837-01-12
Kjøbenhavn. Foruden vor Notice i No. 1. af d. Blad (Samleren No. 3) om det Torsdagen den 22de f. M. afholdte Møde af Bankens Repræsentanter meddele vi derom Følgende: Directionen aflagde den sædvanlige Beretning om hvad der siden sidste Møde var passeret. Efterat nogle Udtryk i det sidste Aars Regnskab efter Revisorernes, Dherr. Grosserer Meinerts og Viinhandler H. P. Hansens Andragende vare forandrede, hvorved man haabede, at det vilde vorde mindre uklart, qvitteredes der for samme; angaaende nogle af de samme Herrer fremsatte Forslag til meere gjennemgribende Forandringer i de aarlige Regnskaber, som ikke kunde iværksættes uden en tilsvarende Modification i Regnskabsbøgernes Jndretning, besluttedes derimod, at de skulde gjennemgaaes af Directionen i Forening med begge Proponenterne, for derefter i et kommende Møde at undergives Bestyrelsens Overveielse og Afgjørelse. Fra Directionens Side var der blevet fremsat en Deel Spørgsmaal foranledigede ved Octroiens Bestemmelser og Bankhæftelsens Supplering ved Actiernes Udstedelse, til hvis foreløbige Besvarelse der nedsattes en Committee, bestaaende af Procurator Payngk og Kammerjunker Scavenius. Derefter foretoges den (samtlige Repræsentanter i Forveien meddeelte) Beretning fra den Committee, der var bleven nedsat angaaende Oprettelsen af en Filialbank i Jylland, til hvilken Committee tillige Spørgsmaalet om Tilstedeligheden af directe Udlaan paa faste Eiendomme (i Stedet for de nu brugelige, saakaldte Accommodationslaan) henvistes. – J Overeensstemmelse med de af denne (af Viinhandler H. P. Hansen, Godseier Neergaard og Professor David bestaaende) Committee gjorte Jndstillinger vedtoges det at oprette et Bankcontoir i Aarhuus, og at gjøre directe Udlaan mod Sikkerhed i faste Eiendomme, hvis Regjeringen vilde samtykke deri, og til den Ende bevilge, at disse Udlaan maatte skee paa længere Tid, end 6 Maaneder og under en clausula commissoria, der aabnede Banken ved Renters Udeblivelse en endnu lettere og hurtigere Afgjørelse, end den, som Forordn. af 1828 etablerer. Det er bekjendt, at Repræsentantskabet havde tilstillet den fra Hs. Majestæt indløbne Skrivelse angaaende de 12 Millioner med den samme ledsagende Betænkning af Generalprocureuren til Directionens Erklæring. Denne Crklæring, der i Forveien havde circuleret imellem samtlige Repræsentanter, blev nu fremlagt, og hele Sagen derefter henviist til en Committee, hvortil der, efterat det var blevet afgjort, at den skulde bestaae af 3, ikke af 5 Medlemmer, blev udnævnt, Proc. Haagen, Prof. David og Viinhandler H. P. Hansen. Efterat det endeligen var blevet aftalt, at Formanden angaaende den Beretning, der og Repræsentantskabs-Forhandlingerne skal meddeles i Collegialtidenden, vilde conferere med Prof. David iblandt Repræsentanterne og med Etatsr. Aagesen iblandt Directeurerne, hævedes dette interessante Møde. – Det store Spørgsmaal om de 12 Millioner vil uden Tvivle komme til Afgjørelse i næste Møde, forresten viser saavel Directionens Betænkning, som Repræsentanternes Valg af den Committee, som derover yderligere skal erklære sig, at hverken "Dagens eller Prof. Sibberns Anskuelser om denne Sag have gjort det mindste Jndtryk paa Bankbestyrelsen. Angaaende dette Spørgsmaal har derfor ogsaa den offentlige Mening fuldkommen beroliget sig, for med fordobblet Energi at vende sig til de tvende Sager, dernu, da de nærme sig deres endelige Afgjørelse, især have Krav paa den almindelige Opmærksomhed, nemlig angaaende Resterne af vor Trykkefrihed og Resterne af vore Finantser. Vi ville begynde det nye Aar med det Ønske, hvormed vi endte det gamle, at vi ogsaa maatte komme ud over det ny uden at opleve nye Jndskrænkninger i vor Trykkefrihed, eller ny Forøgelse af vor Statsgield, idet vi nemlig have taget den Overbeviisning over med os i dette nye Aar, at den Første er mere end lille nok, den Sidste meer end stor nok for vort kjære lille Danmark. (Kbhvnsp.)